dc.description.abstract AFRIKAANSE OPSOMMING: In super-resolusie beeldvorming word verskeie lae-resolusie foto's van 'n onderwerp gekombineer in 'n enkele, hoë-resolusie afskatting. Ons ondersoek elke stap van hierdie proses: beeldvorming, -belyning en hoë-resolusie samestelling. 'n Nuwe metode wat staatmaak op die diskrete pulstransform word ontwikkel om belangrike beeldkenmerke te vind. Ons wys hoe om die transform e ektief te bereken en hoe om resultate kompak te stoor. Die kenmerke word vergelyk deur middel van 'n statistiese model wat bestand is teen klein lineêre beeldvervormings. Met die oog op 'n vereenvoudigde samestellingsberekening word die beeldvormingsmodel gelineariseer. In die nuwe model word die kamerasensor gemodelleer met behulp van veelhoek-interpolasie. Uiteindelik word 'n groot, yl, oorbepaalde stelsel lineêre vergelykings opgelos met behulp van regularisering. Die sagteware wat vir hierdie berekeninge ontwikkel is, is beskikbaar onderhewig aan 'n oopbron-lisensie en kan gebruik word om die gegewe resultate te veri eer. af